Author: UMAX7
Last saved by: HP

Plán práce koordinátorov pre výchovu k manželstvu a rodičovstvu

Sexuálna výchova na školský rok 2023/2024

Výchova k manželstvu a rodičovstvu v tomto školskom roku bude zameraná na utváranie základných vedomostí a zodpovedných postojov v oblasti partnerských vzťahov a rodičovstva v súlade s etickými normami.
V tejto oblasti sa budeme snažiť vytvárať u detí perspektívu, ktorá by mala vyplývať z predstavy mladého človeka o jeho budúcej rodine. Žiakov treba postupne pripravovať na to, že raz sa stanú manželmi či rodičmi. Je potrebné sa s nimi otvorene rozprávať o problémoch, s ktorými sa môže rodina pasovať, snažiť sa spoločne hľadať východiskové riešenia z načrtnutých situácií a rozprávať sa o možnostiach ako predchádzať problémom. U našich žiakoch sa budeme snažiť vzbudiť nároky smerujúce k uzatváraniu patričných humánnych vzťahov v súlade s ich vekom.
Obsah je koncipovaný tak, aby poskytoval vedomosti a poučenia z oblasti biológie, psychosociálnych aspektov manželstva a rodičovstva, ale aj z etiky, axiológie a zdravotných aspektov intímneho života.
Cieľom je vychovávať sociálne, morálne a emocionálne zrelé osobnosti, schopné konať a správať sa v súlade s etickými normami a hodnotami uznávanými danou spoločnosťou vo svojom sexuálnom, manželskom a rodinnom živote.

Konkrétne témy na školský rok 2023/2024:

1. Téma: Tvorba plánu práce
Termín: september 2023 
Mgr. Martiš Dušan – koordinátor pre sexuálnu výchovu 
Milada Rumaovská, DiS - koordinátorka pre sexuálnu výchovu

2. Téma: Medzinárodný deň proti sexuálnemu zneužívaniu a obchodu so ženami a deťmi. (23. september)

Cieľ: Zvýšiť povedomie o tomto celosvetovom probléme porušovania ľudských práv a zabezpečiť tak dôstojný život žien a mužov. 
Forma: Prednáška učiteľov etickej výchovy so zápisom v triednej knihe. 
Skupina: 6. - 9. ročník 
Termín: September 2023: Mgr. Dušan Martiš - prednáška

3. Téma: Hygienické návyky, starostlivosť o svoje telo v čase dospievania

Cieľ: Hygiena tela, fyzické a sociálne aspekty zdravia. Poskytnúť žiakom nevyhnutné informácie na zaistenie bezpečnosti a ochrany ich zdravia. 
Forma: Prednáška triednych učiteľov.
Skupina: 5. – 9. ročník 
Termín: Október 2023

4. Téma: Deň starých rodičov (6. október)

Cieľ: Vyzvať žiakov, aby premýšľali o vplyve starých rodičov na ich životy a na spoločnosť.
Forma: Výtvarné zobrazenie témy –učitekia výtvarnej výchovy.
Skupina: 5. – 9. ročník
Termín: Október 2023

5. Téma: Svetový deň boja proti AIDS (WHO) (1. december)

Cieľ: Upozorňovať žiakov na problém AIDS, zlepšiť ich vedomosti o tejto chorobe, jej šírení a najmä prevencii.
Forma: Prednáška - Mgr. Dušan Martiš. 
Skupina: 5. - 9. ročník.
Termín: December 2023 
6. Téma: Rodičovstvo – problémy a zodpovednosť

Cieľ: Priblížiť žiakom problematiku plánovaného rodičovstva, antikoncepcie, prirodzenej metódy počatia, kolobehu života, interupcie a jej následkov.
Forma: Beseda so zdravotnou sestrou.
Skupina: Žiačky 5. - 9. ročníka.
Termín: Január 2024

7. Téma: Svetový deň manželstva (11. február)

Cieľ: Pripomenúť si krásu, vernosť, obeť a radosť v manželskom živote.
Forma: Výtvarné zobrazenie témy - učitelia etickej a výtvarnej výchovy 
Skupina: 7. – 9. ročník
Termín: Február 2024

8. Téma: Partnerstvo

Cieľ: Dôležitosť partnerského žívota a téma LGBTI 
Forma: Prednáška – PhDr. Jana Jančovičová
Skupina: 7. - 9. ročník.
Termín: Marec 2024

9. Téma: Medzinárodný deň Rómov, rómska kultúra (8. 4.)

Cieľ: Zvýšenie povedomia žiakov o ich kultúre, ochrana a podpora ľudských práv Rómov, prevencia diskriminácie a upozornenie na problémy, ktorým v Európe čelia.
Forma: Sledovanie dokumentu rómskej internetovej televízie ROMEA TV - učitelia etickej výchovy 6. – 9. ročníka 
Termín: Apríl 2024

10. Téma: Problematika LGBTI na Slovensku 

Cieľ: Preukázať úctu a rešpekt k inakosti, hodnotám. Potlačenie nenávisti voči rozdielnej sexuálnej orientácii.
Skupina: 7. - 9. ročník
Forma: MP EDUCATION s.r.o. prednáška vo forme blokov
Termín: Máj - Jún 2024

Vypracovali: 
Mgr. Dušan Martiš - koordinátor pre sexuálnu výchovu
PhDr. Jana Jančovičová – koordinátorka pre sexuálnu výchovu 
Milada Rumanovská DiS

V Poľnom Kesove: 05.09. 2023